Publication: Magyar Közlöny
Issue: MK-2005-91 (Year: 2005, Number: 91)
Era: 2004-2010
Section: szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy
Paragraph Index: 982

3. A szakmai vizsgán számon kérhetõ feladatok a szint megjelölésével Az írásbeli vizsga tartalma A vizsga komplex, amelyen a központilag kiadott írásbeli feladatot kell megoldani. Témakörök – a legfontosabb gazdasági alapfogalmak, összefüggések, – áruforgalmi mérlegsor alkalmazása, – készletgazdálkodással összefüggõ számítások, – árképzés, – viszonyszámok számítása és alkalmazása, – jövedelmezõség, eredmény kiszámítása, üzemgazdasági mutatók alkalmazása, – munkabérrel, termelékenységgel kapcsolatos számítások. A gyakorlati vizsga tartalma A gyakorlati vizsga munkafeladatait a IV. fejezetben szereplõ szakmai követelmények és az V. 2. pontban szereplõ tantárgyak figyelembevételével a vizsgaszervezõ intézmény állítja össze, melyeket elõzetesen jóvá kell hagyatni a vizsgabizottság elnökével és a területi gazdasági kamara képviselõjével. Eszközfelismerés A vizsgázónak a kikészített kb. 30 db különféle éttermi eszköz közül a vizsgabizottság által személyenként külön-külön kijelölt 10 db-ot kell pontosan megneveznie. Kommunikációs gyakorlat: A vizsgázónak a vizsgabizottság tagjaival kell szakmai szituációs beszélgetési gyakorlatot folytatnia (pl. rendezvény felvétele, ételajánlás, reklamáció kezelése stb.). Ötfogásos menü összeállítása: A vizsgázónak kiadott tételsorban meghatározott szempontok szerint kell összeállítania egy ötfogásos menüt, melynek egyik fogása a kávé. Ehhez a menüsorhoz és alkalomhoz illõ italsort is össze kell állítania. Számítógép használata: A vizsgázónak az általa összeállított étel- és italsorhoz menükártyát kell készítenie, számítógépen. Kevert ital készítése: A vizsgázónak a vizsgáztató intézmény által biztosított italokból két adag kevert italt kell készítenie. Ez csak standard ital lehet! Díszterítés a vizsgázó által összeállított étel- és italsorra: A vizsgázónak a vizsgáztató intézmény által biztosított eszközökbõl díszasztalt kell készítenie, három vendég számára. Ehhez a díszasztalhoz szervizasztalt kell készítenie az étel- és italsor felszolgálásához szükséges eszközökkel. A virágdíszt biztosíthatja a vizsgát szervezõ intézmény, de a vizsgázó is hozhatja. Átterítés, háromfogásos menü felszolgálása palackozott borral, ásványvízzel: A vizsgázó a díszasztal értékelése után átteríti az asztalt a vizsgáztató intézmény által biztosított háromfogásos menühöz. Ez lehet: elõétel, fõétel, desszert, vagy leves, fõétel, desszert. A menühöz egy üveg palackozott bort és ásványvizet is fel kell szolgálnia. Az italokat a vizsgáztató intézmény biztosítja. Az ételek felszolgálása angol felszolgálási módban történik minden ételnél. 2005/91/II. szám A szóbeli vizsga tartalma A szóbeli vizsgán a IV. fejezetben szereplõ szakmai követelmények és az V. 2. pontban szereplõ tantárgyak figyelembevételével összeállított központi tételsorok alapján számolnak be tudásukról a jelöltek Pincér ismeretekbõl és Élelmiszerismeretbõl. A Szakmai idegen nyelv vizsgatárgy feladatait a képzést szervezõ intézmény állítja össze a következõ szempontok szerint: – a munkakör ellátásához szükséges szakmai és általános témakörökben alapszintû kommunikálás idegen nyelven, – egyszerû idegen nyelvû szakmai szöveg megértése, fordítása.

Source: https://magyarkozlony.hu/hivatalos-lapok/12e6c1727711e4687c882097c8c47d9fabc7f0a3/dokumentumok/8e53034e13c84d08ff84011c4aadaa2aee558634/letoltes